רונית יודקביץ'

רונית יודקביץ' (נולדה ב-14 בנובמבר 1965 בפתח תקווה) היא דוגמנית ושחקנית ישראלית.

ביוגרפיה
יודקביץ' נולדה בפתח תקווה, בת אחת משלושה ילדים לאב חשמלאי ולאם שעבדה ברשת עמל, התגלתה כדוגמנית בגיל 14, על ידי כתבת "לאשה", דליה בן-ארי, ובגיל 18 זכתה בתואר "הפנים של השמונים" על ידי המגזין וייצגה את ישראל בתחרות דוגמנית העל העולמית. לאורך השנים הספיקה לעבוד כדוגמנית ביפן ובארצות הברית, ונחשבה לאחת המצליחות מהתחום בישראל. נישאה לראשונה ליואב רן. את בעלה השני, פרננדו, מאמן טניס ברזילאי, הכירה עת ביקורו בישראל. היא עברה בשנת 1998 להתגורר בברזיל ולשניים נולדו שני ילדים. בני הזוג התגרשו ויודקביץ' שבה לישראל.
 
עם חזרתה לישראל, החלה לעסוק במשחק והשתתפה בתפקידים מרכזיים בסרטים "מתנה משמיים" (2003) של דובר קוסאשווילי, "אדמה משוגעת" (זוכה פרס אופיר לשנת 2006) של דרור שאול, "נתיב המזלות" של איל בן אהרון ו"לאהוב את אנה" של ציון רובין. על משחקה זכתה לשבחים ולמועמדות בטקס פרסי אופיר. ב-2005 שימשה כשופטת בתחרות מלכת היופי. בשנת 2008 שיחקה יודקביץ' בסרט הקולנוע "שבע דקות בגן עדן". מאז חזרתה לישראל דגמנה עבור מותגים כמו "הפי ליידי", "קרייזי ליין" ו"סי יו". בשנת 2011 יודקביץ' הנחתה את התוכנית "משפחה 10" בערוץ 10. בשנת 2012 הופיעה בסרטו של אלון שרביט, "טור אחד לחלום". שיחקה בסרטו של יוסי מדמוני, "מקום בגן עדן" ובסרט "עמק" של סופי ארטוס.
יודקביץ' היא בוגרת המדרשה לאמנות והציגה תערוכה.

חיים אישיים 
יודקביץ' הייתה בזוגיות עם המיליונר אלי פפושדו ונישאה בשלישית לאיש העסקים יאיר ברזילי. בני הזוג התגוררו בשכונת תל ברוך בתל אביב ולהם בן אחד משותף.
משנת 2016 חיה בזוגיות עם אלי ברק, איש עסקים.

קישורים חיצוניים

 
 
  
 
 
 יערה יעקב, "הייתי רוצה שהכתמים ייעלמו בהוקוס פוקוס", באתר מאקו, 12 ביולי 2018
 
 קרן אוחיון,  רונית יודקביץ: "אין גיל ליופי ולנשיות", באתר מוטק'ה, 26 בפברואר 2020
 

שחקניות קולנוע וטלוויזיה ישראליות
דוגמניות ישראליות
דוגמנים ישראלים
ציירות ישראליות
ציירים ישראלים
משתתפות בתחרות הפנים של שנות השמונים
משתתפות בתחרות דוגמנית העל העולמית
ישראליות שנולדו ב-1965
ישראלים שנולדו ב-1965